
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 659 

25 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της απόφασης συγκρότησης ομάδας 
εργασίας για την προσβασιμότητα των Δημοσί¬ 
ων χώρων από τα ΑμεΑ». 1 

Εκτύπωση των διπλωματικών και ειδικών υπηρεσια¬ 
κών διαβατηρίων νέου τύπου. 2 

Τροποποίηση της υπ’ αριθμ. Π1/7543/06 απόφασης 
«ΣυγκρότησηΈκτακτης Επιτροπής για αξιολόγη¬ 
ση Τεχνικών προσφορών για Διαγωνισμούς Ιατρι¬ 
κού εξοπλισμού» και παράταση θητείας. 3 

Συγκρότηση του Διοικητικού Συμβουλίου του Φορέα 

Διαχείρισης Λιμνών Κορώνειας - Βόλβης. 4 

Συγκρότηση του Διοικητικού Συμβουλίου του Φορέα 

Διαχείρισης Λιμνοθάλασσας Μεσολογγίου. 5 

Συγκρότηση του Διοικητικού Συμβουλίου του Φορέα 

Διαχείρισης Εθνικού Δρυμού Πρεσπών. 6 

Έγκριση συμβάσεων μίσθωσης έργου στους Παιδι¬ 
κούς Σταθμούς Δήμου Αθηναίων. 7 

Έγκριση συμβάσεων μίσθωσης έργου στο Δημοτικό 
Βρεφοκομείο Αθηνών. 8 


Α ΠΟΦΑΣΕΙ Σ 

Αριθ. 26560 (1) 


Τροποποίηση της απόφασης συγκρότησης ομάδας ερ¬ 
γασίας για την προσβασιμότητα των Δημοσίων χώ¬ 
ρων από τα ΑμεΑ». 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη : 

1. Τις διατάξεις του άρθρου 18 παρ. 18 του ν. 2503/1997 
« Διοίκηση, οργάνωση, στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλ¬ 
λες διατάξεις» (ΦΕΚ 107/Α/30.5.1997). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
98/τ.Α722.4.2005) «Κωδικοποίηση της νομοθεσίας για 
την Κυβέρνηση και τα κυβερνητικά όργανα». 

2. Τις διατάξεις του άρθρου 12 παρ. 10 του ν. 3230/2004 
«Καθιέρωση συστήματος διοίκησης με στόχους, μέτρη¬ 
ση της αποδοτικότητας και άλλες διατάξεις» (ΦΕΚ 44/ 
τ.Α72004). 


3. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Κρατικού 
Προϋπολογισμού, το ύψος και η κάλυψη της οποίας θα 
προσδιοριστεί με έκδοση κοινής απόφασης των Υπουρ¬ 
γών Οικονομίας και Οικονομικών και Εσωτερικών, Δη¬ 
μόσιας Διοίκησης και Αποκέντρωσης. 

4. Την ανάγκη παράτασης της λειτουργίας της εν λόγω 
Ομάδας Εργασίας εν όψει της ανάγκης καταγραφής της 
υπάρχουσας κατάστασης, της επεξεργασίας νέων προ¬ 
τάσεων και της παρακολούθησης της εφαρμογής των 
υφισταμένων υποχρεώσεων του Δημόσιου τομέα για την 
προσβασιμότητα στους χώρους του από τα ΑμεΑ. 

5. Την υπ’ αριθμ. 66248/29.12.2005 απόφαση του Υπουργού 
Εσωτερικών, Δημόσιας Διοίκησης και Αποκέντρωσης όπως 
αυτή τροποποιήθηκε με την υπ’ αριθμ. 8986+8031/21.2.2006 
(ΦΕΚ 289/τ.Β7ΐ 0.3.2006) όμοια, αποφασίζουμε: 

Τροποποιούμε, συμπληρώνουμε και παρατείνουμε 
την Ομάδα Εργασίας που συστάθηκε στο Υπουργείο 
Εσωτερικών, Δημόσιας Διοίκησης και Αποκέντρωσης με 
την 66248/29.12.2005 απόφαση Υπουργού Εσωτερικών, 
Δημόσιας Διοίκησης και Αποκέντρωσης, όπως αυτή 
τροποποιήθηκε με την 8986+8031/21.2.2006 (ΦΕΚ 289/ 
τ.Β7ΐ 0.3.2006) όμοια με αντικείμενο την προσβασιμότη¬ 
τα των Δημοσίων χώρων από τα ΑΜΕΑ, ως κάτωθι: 

Α. Αντικαθιστούμε όλα τα μέλη της Γραμματείας της 
ανωτέρω Ομάδας Εργασίας και ορίζουμε ως νέα: 

α) την Αργυρώ Καπίδου, υπάλληλο του κλάδου Ε Διοικη¬ 
τικού, της Διεύθυνσης Οικονομικών ΟΤΑ του Υπουργείου 
Εσωτερικών, Δημόσιας Διοίκησης και Αποκέντρωσης, 

β) την Αναστασία Βαβάτσικου, υπάλληλο του κλάδου 
ΤΕ Πληροφορικής, του Εθνικού Τυπογραφείου. 

Β. Παρατείνουμε τη λειτουργία της ανωτέρω Ομάδας 
Εργασίας και ορίζουμε χρόνο περάτωσης των εργασιών 
της την 31.12.2006. 

Η ανωτέρω Ομάδα Διοίκησης Έργου οφείλει να συ¬ 
νεδριάζει εντός και εκτός του ωραρίου των δημοσίων 
υπαλλήλων. 

Κατά τα λοιπά ισχύει η υπ’ αριθμ. 66248/29.12.2005 
απόφαση όπως τροποποιήθηκε με την υπ’ αριθμ. 
8986+8031/21.2.2006 (ΦΕΚ 289/τ.Β./10.3.2006) όμοια. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 25 Μάΐου 2006 

Ο ΥΠΟΥΡΓΟΣ 

ΠΡΟΚ. ΠΑΥΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Π18Α-10692/ΑΣ 4566 (2) 

Εκτύπωση των διπλωματικών και ειδικών υπηρεσιακών 
διαβατηρίων νέου τύπου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΞΩΤΕΡΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τη διάταξη της παραγράφου 8 του άρθρου 1 του 
ν.3103/2003 «Εκδοση διαβατηρίων από την Ελληνική 
Αστυνομία και άλλες διατάξεις» (Α' 23), όπως συμπληρώ¬ 
θηκε με τη διάταξη του άρθρου έκτου του ν. 3451/2006 
«Κύρωση της Σύμβασης μεταξύ του Ελληνικού Δημοσί¬ 
ου και της Τραπέζης της Ελλάδος για την εκτύπωση 
αυτοκόλλητων θεωρήσεων εισόδου (ΕΑΘΕ) και άλλες 
διατάξεις» (Α' 69). 

2. Τις διατάξεις της παραγράφου 1 του άρθρου 55 
του ν. 2594/1998 «Κύρωση ως Κώδικα του Σχεδίου Νό¬ 
μου «Οργανισμός του Υπουργείου Εξωτερικών» (Α' 62) 
όπως συμπληρώθηκε με τη διάταξη του άρθρου 20 του 
ν.3072/2002 «Επιθεώρηση αρχών της εξωτερικής υπηρε¬ 
σίας, εκπαίδευση και αξιολόγηση των υπαλλήλων του 
Υπουργείου Εξωτερικών και άλλες διατάξεις» (Α' 294) και 
της παραγράφου 3 του άρθρου 31 του ίδιου νόμου. 

3. Τη διάταξη της παραγράφου 7 του άρθρου 46 του 
π.δ. 230/1998 «Αρμοδιότητες και διάρθρωση της Κεντρι¬ 
κής Υπηρεσίας του Υπουργείου Εξωτερικών» (Α' 177). 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
τέθηκε σε ισχύ με τις διατάξεις του άρθρου πρώτου 
του π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα (Α' 98). 

5. Τις διατάξεις του π.δ. 126/2005 «Ίδρυση Διεύθυνσης 
Διαβατηρίων και άλλες διατάξεις» (Α' 181). 

6. Τον Κανονισμό (ΕΚ) υπ’ αριθμ. 2252/2004 του Συμ¬ 
βουλίου της 13ης Δεκεμβρίου 2004 σχετικά με την κα¬ 
θιέρωση προτύπων για τα χαρακτηριστικά ασφαλείας 
και τη χρήση βιομετρικών στοιχείων στα διαβατήρια 
και τα ταξιδιωτικά έγγραφα των κρατών μελών (ΕΕ ί_ 
385 της 29.12.2004) και την απόφαση της Επιτροπής των 
Ευρωπαϊκών Κοινοτήτων της 28.11.2005 για τη θέσπιση 
των τεχνικών προδιαγραφών σχετικά με την καθιέρωση 
προτύπων για τα χαρακτηριστικά ασφαλείας και τη 
χρήση βιομετρικών στοιχείων στα διαβατήρια και τα τα¬ 
ξιδιωτικά έγγραφα των κρατών μελών (Ε (2005) 409). 

7. Τις διατάξεις της υπ’ αριθμ. 37930/ΔΙΟΕ 1264/14.10.2005 
κοινής απόφασης του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτή¬ 
των των Υφυπουργών Οικονομίας και Οικονομικών» (Β' 
1432). 

8. Το γεγονός, ότι από τις διατάξεις της παρούσας 
προκαλείται δαπάνη σε βάρος του κρατικού προϋπο¬ 
λογισμού ύψους 500.000 Ευρώ περίπου για το έτος 
2006, 100.000 περίπου για το έτος 2007,110.000 Ευρώ 
περίπου για το έτος 2008, 120.000 Ευρώ περίπου για 
το έτος 2009 και 130.000 Ευρώ για το έτος 2010 και για 
καθένα από τα επόμενα έτη. Οι ανωτέρω δαπάνες θα 
καλύπτονται από τις πιστώσεις του προϋπολογισμού 
του Υπουργείου Δημόσιας Τάξης (Ε.Φ. 43-110 «ΕΛΛΗΝΙΚΗ 
ΑΣΤΥΝΟΜΙΑ», ΚΑΕ 0843,0869,1111,1723) που θα ενισχύεται 
προς τούτο με μεταφορά πιστώσεων από τον προϋ¬ 
πολογισμό του Υπουργείου Εξωτερικών (Ε.Φ. 09/110), 


κατά τα οριζόμενα στο άρθρο 4 του διατακτικού της 
παρούσας. 

9. Τις ανάγκες του Υπουργείου Εξωτερικών και ειδικό¬ 
τερα την ανάγκη εξασφάλισης υψηλών προδιαγραφών 
ασφαλείας, ομοιομορφίας, διεθνούς αναγνωρισιμότητας 
και αποδοχής των διαβατηρίων όλων των τύπων (κοινών, 
διπλωματικών και ειδικών υπηρεσιακών) που εκδίδει η 
Ελληνική Δημοκρατία. 

10. Το γεγονός, ότι τα ποιοτικά χαρακτηριστικά, οι 
προδιαγραφές ασφαλείας, η τεχνογνωσία καθώς και 
η όλη οργάνωση της διαδικασίας εκτύπωσης των κοι¬ 
νών διαβατηρίων από το Υπουργείο Δημόσιας Τάξης 
πληρούν τις προδιαγραφές που έχουν τεθεί από την 
Ευρωπαϊκή Ένωση και άλλους διεθνείς οργανισμούς, 
αποφασίζουμε: 

Άρθρο 1 

Αρμόδια για την εκτύπωση υπηρεσία 

1. Η Διεύθυνση Διαβατηρίων του Αρχηγείου Ελληνικής 
Αστυνομίας αναλαμβάνει την εκτύπωση των διπλωματι¬ 
κών και ειδικών υπηρεσιακών διαβατηρίων νέου τύπου 
που προβλέπονται από το άρθρο 55 του «Οργανισμού 
του Υπουργείου Εξωτερικών» και την κατ’ εξουσιοδότη¬ 
ση αυτού εκδοθείσα Υπουργική Απόφαση. Το Υπουργείο 
Εξωτερικών διατηρεί την αρμοδιότητα έκδοσης των ως 
άνω διαβατηρίων. 

2. Η ίδια υπηρεσία του Αρχηγείου Ελληνικής Αστυνο¬ 
μίας αναλαμβάνει επίσης τη διαχείριση του πιστοποι¬ 
ητικού ηλεκτρονικής υπογραφής των δεδομένων που 
καταχωρούνται στο ολοκληρωμένο μικροκύκλωμα (οΙτίρ) 
των διπλωματικών και ειδικών υπηρεσιακών διαβατηρί¬ 
ων νέου τύπου, μετά την 28 Αυγούστου 2006. 

Άρθρο 2 

Διαδικασία εκτύπωσης και μεταφοράς - 
Προδιαγραφές ασφάλειας 

1. Η εκτύπωση των προσωπικών στοιχείων και της 
ιδιότητας κατόχου στα βιβλιάρια των διπλωματικών και 
ειδικών υπηρεσιακών διαβατηρίων θα γίνεται στη Διεύ¬ 
θυνση Διαβατηρίων του Αρχηγείου Ελληνικής Αστυνομί¬ 
ας. Η Διεύθυνση Διαβατηρίων του Αρχηγείου Ελληνικής 
Αστυνομίας αναλαμβάνει την εκτύπωση των στοιχείων 
προσωπικής κατάστασης του αιτουμένου την έκδο¬ 
ση διπλωματικού ή ειδικού υπηρεσιακού διαβατηρίου, 
καθώς και την εισαγωγή αυτών και των προβλεπομέ- 
νων βιομετρικών χαρακτηριστικών στο ολοκληρωμένο 
μικροκύκλωμα (οίιίρ) μετά την 28 Αυγούστου 2006. Η 
μεταγραφή σε λατινικούς χαρακτήρες του επωνύμου 
και του ονόματος του αιτουμένου διπλωματικό ή ειδικό 
υπηρεσιακό διαβατήριο θα γίνεται σύμφωνα με τα στοι¬ 
χεία που θα αναγράφονται στο σχετικό τυποποιημένο 
έντυπο αίτησης που θα διαβιβάζεται από το Υπουργείο 
Εξωτερικών στη Διεύθυνση Διαβατηρίων του Αρχηγείου 
Ελληνικής Αστυνομίας. 

2. Η Διεύθυνση Διαβατηρίων του Αρχηγείου Ελληνι¬ 
κής Αστυνομίας αναλαμβάνει την τρίγλωσση (Ελληνικά, 
Γαλλικά, Αγγλικά) εκτύπωση της ιδιότητας του κατόχου 
του διαβατηρίου επί συγκεκριμένης σελίδας του διπλω¬ 
ματικού ή ειδικού υπηρεσιακού διαβατηρίου, σύμφωνα 
με τα στοιχεία ιδιότητας που θα αποστέλλονται από 
το Υπουργείο Εξωτερικών σε ηλεκτρονική και έγγραφη 
μορφή μαζί με το τυποποιημένο έντυπο αίτησης. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8881 


3. Η Διεύθυνση Διαβατηρίων του Αρχηγείου Ελληνικής 
Αστυνομίας αναλαμβάνει να εκτυπώνει επί της δεύτερης 
σελίδας των διπλωματικών και ειδικών υπηρεσιακών 
διαβατηρίων νέου τύπου και ειδικώτερα στο πεδίο «Εκ- 
δούσα Αρχή» την ένδειξη «ΥΠ.ΕΞ./Μ.Ρ.Α.». 

4. Τα βιβλιάρια των υπό έκδοση διπλωματικών και 
ειδικών υπηρεσιακών διαβατηρίων τυπώνονται με μέρι¬ 
μνα του Αρχηγείου Ελληνικής Αστυνομίας με τις ίδιες 
προδιαγραφές ασφαλείας και διαδικασίες ελέγχου που 
προβλέπονται και για τα κοινά διαβατήρια. Το Υπουρ¬ 
γείο Εξωτερικών ενημερώνει το Αρχηγείο Ελληνικής 
Αστυνομίας για τις διαφοροποιήσεις του περιεχομένου 
συγκεκριμένων σελίδων του βιβλιαρίου των διπλωμα¬ 
τικών και ειδικών υπηρεσιακών διαβατηρίων ως προς 
τα κοινά διαβατήρια, οι δε διαφοροποιήσεις αυτές εν¬ 
σωματώνονται από το Αρχηγείο Ελληνικής Αστυνομίας 
κατά την παραγγελία νέων βιβλιαρίων. 

Το Αρχηγείο Ελληνικής Αστυνομίας αναλαμβάνει να 
προμηθεύεται για λογαριασμό του Υπουργείου Εξωτε¬ 
ρικών τα βιβλιάρια για τα διπλωματικά και ειδικά υπη¬ 
ρεσιακά διαβατήρια από τον ίδιο προμηθευτή από τον 
οποίο θα προμηθεύεται και τα βιβλιάρια των κοινών 
διαβατηρίων. Προς τούτο, το Υπουργείο Εξωτερικών 
ενημερώνει το μήνα Μάρτιο κάθε έτους το Αρχηγείο 
Ελληνικής Αστυνομίας για τον αριθμό των αναγκαίων 
βιβλιαρίων, που απαιτούνται για το επόμενο έτος. Το 
Αρχηγείο Ελληνικής Αστυνομίας μεριμνά και για την 
προμήθεια του αναγκαίου αριθμού τυποποιημένων εντύ¬ 
πων αίτησης επί των οποίων θα αναγράφεται η ένδειξη 
«Υπουργείο Εξωτερικών». 

Εκπρόσωπος του Υπουργείου Εξωτερικών συμμετέ¬ 
χει στην Επιτροπή που εκάστοτε συγκροτείται για την 
παραλαβή των παραγγελθέντων βιβλιαρίων από τον 
προμηθευτή του Αρχηγείου Ελληνικής Αστυνομίας. 

5. Για την αρίθμηση των βιβλιαρίων των υπό έκδοση 
διπλωματικών και ειδικών υπηρεσιακών διαβατηρίων 
ακολουθείται η ίδια διαδικασία που προβλέπεται και για 
τα κοινά διαβατήρια, το δε Αρχηγείο Ελληνικής Αστυ¬ 
νομίας αναλαμβάνει να διαθέσει για την αποκλειστική 
αρίθμηση των μεν διπλωματικών τους συνδυασμούς 
γραμμάτων ΧΑ, ΧΒ, ΧΕ, ΧΖ, ΧΗ, των δε ειδικών υπηρε¬ 
σιακών διαβατηρίων τους συνδυασμούς γραμμάτων XI, 
ΧΚ, ΧΜ, ΧΝ, ΧΟ, ΧΡ, ΧΤ, ΧΥ, XX. 

6. Τα βιβλιάρια των υπό έκδοση διπλωματικών και ειδι¬ 
κών υπηρεσιακών διαβατηρίων φυλάσσονται με μέριμνα 
της Διεύθυνσης Διαβατηρίων του Αρχηγείου Ελληνικής 
Αστυνομίας. Εκπρόσωπος του Υπουργείου Εξωτερικών 
συμμετέχει στην Επιτροπή που συγκροτείται για την 
εκάστοτε καταστροφή των για οποιονδήποτε λόγο ακυ- 
ρωθέντων διπλωματικών ή ειδικών υπηρεσιακών δια¬ 
βατηρίων ή κακεκτύπων που ευρίσκονται στην κατοχή 
της Διεύθυνσης Διαβατηρίων του Αρχηγείου Ελληνικής 
Αστυνομίας. Για την καταστροφή των για οποιονδήποτε 
λόγο ακυρωθέντων διπλωματικών ή ειδικών υπηρεσια¬ 
κών διαβατηρίων ή κακεκτύπων που ευρίσκονται στην 
κατοχή του Υπουργείου Εξωτερικών συγκροτείται τρι¬ 
μελής Επιτροπή από στελέχη του Υπουργείου Εξωτε¬ 
ρικών, η οποία συντάσσει πρωτόκολλο καταστροφής 
και ενημερώνει σχετικά τη Διεύθυνση Διαβατηρίων του 
Αρχηγείου Ελληνικής Αστυνομίας. 

7. Η έκδοση των διπλωματικών και ειδικών υπηρεσια¬ 
κών διαβατηρίων υλοποιείται από το Υπουργείο Εξωτε¬ 
ρικών με τη σφράγιση και υπογραφή των εκτυπωμένων 


από τη Διεύθυνση Διαβατηρίων του Αρχηγείου Ελληνι¬ 
κής Αστυνομίας βιβλιαρίων από ειδικά εξουσιοδοτημένο 
προσωπικό του Υπουργείου Εξωτερικών. 

8. Οι αιτήσεις έκδοσης των διπλωματικών και ειδικών 
υπηρεσιακών διαβατηρίων, με συνημμένη φωτογραφία 
καθώς και με απλές αποτυπώσεις δακτυλικών απο¬ 
τυπωμάτων δεξιού και αριστερού δείκτη, όταν αυτές 
καταστούν υποχρεωτικές, κατατίθενται στην αρμόδια 
Διεύθυνση Προσωπικού του Υπουργείου Εξωτερικών, 
η οποία έχει την αποκλειστική ευθύνη για τον έλεγχο 
και την εξακρίβωση των στοιχείων της αίτησης. Μετά 
από τον σχετικό έλεγχο, τα τυποποιημένα έντυπα αι¬ 
τήσεων διαβιβάζονται στη Διεύθυνση Διαβατηρίων του 
Αρχηγείου Ελληνικής Αστυνομίας, η οποία και εκτυπώνει 
τα υπό έκδοση διπλωματικά και ειδικά υπηρεσιακά δια¬ 
βατήρια βάσει των στοιχείων που αναγράφονται στην 
αίτηση και σύμφωνα με τους όρους των διατάξεων που 
ακολουθούν. 

9. Η μεταφορά των αιτήσεων από το Υπουργείο Εξω¬ 
τερικών στη Διεύθυνση Διαβατηρίων του Αρχηγείου 
Ελληνικής Αστυνομίας και των εκτυπωμένων βιβλιαρίων 
για τα υπό έκδοση διπλωματικά και ειδικά υπηρεσιακά 
διαβατήρια από τη Διεύθυνση Διαβατηρίων του Αρχη¬ 
γείου Ελληνικής Αστυνομίας στο Υπουργείο Εξωτερικών 
γίνεται από ειδικά εξουσιοδοτημένο προσωπικό του 
Υπουργείου Εξωτερικών, υπό συνθήκες ασφαλείας που 
καθορίζονται από την Ελληνική Αστυνομία. 

10. Η εκτύπωση και επιστροφή στο Υπουργείο Εξωτε¬ 
ρικών των υπό έκδοση διπλωματικών και ειδικών υπηρε¬ 
σιακών διαβατηρίων γίνεται το αργότερο εντός δύο (2) 
εργασίμων ημερών από την επί αποδείξει παραλαβή των 
αιτήσεων από τη Διεύθυνση Διαβατηρίων του Αρχηγείου 
Ελληνικής Αστυνομίας. 

11. Για την ηλεκτρονική μεταφορά δεδομένων, που αφο¬ 
ρούν στα διπλωματικά και ειδικά υπηρεσιακά διαβατήρια, 
μεταξύ της Διεύθυνσης Πληροφορικής του Αρχηγείου 
Ελληνικής Αστυνομίας και της αρμόδιας Διεύθυνσης 
Προσωπικού του Υπουργείου Εξωτερικών λειτουργεί 
ασφαλής οπΙιπθ διασύνδεση, σύμφωνα με τις προϋποθέ¬ 
σεις που ορίζει ο ν. 2472/1997. Η Διεύθυνση Πληροφορικής 
του Αρχηγείου Ελληνικής Αστυνομίας μεταφέρει άμεσα 
τα ηλεκτρονικά δεδομένα και ενημερώνει τη Βάση Δεδο¬ 
μένων του Υπουργείου Εξωτερικών για την ολοκλήρωση 
της εκτύπωσης και τον ποιοτικό έλεγχο των βιβλιαρίων 
των διπλωματικών και ειδικών υπηρεσιακών διαβατηρίων, 
σε κάθε περίπτωση πριν τη μεταφορά των εκτυπωμένων 
βιβλιαρίων στο Υπουργείο Εξωτερικών. 

12. Το Υπουργείο Εξωτερικών γνωστοποιεί στη Διεύ¬ 
θυνση Διαβατηρίων του Αρχηγείου Ελληνικής Αστυνο¬ 
μίας, τα στοιχεία του αρμόδιου, για την παραλαβή και 
αποστολή των αιτήσεων, προσωπικού του Υπουργείου 
Εξωτερικών. Το Υπουργείο Εξωτερικών γνωστοποιεί 
επίσης στη Διεύθυνση Διαβατηρίων του Αρχηγείου Ελ¬ 
ληνικής Αστυνομίας τα στοιχεία του ειδικά εξουσιοδο¬ 
τημένου προσωπικού του Υπουργείου Εξωτερικών για 
την έγκριση έκδοσης διπλωματικών και ειδικών υπηρε¬ 
σιακών διαβατηρίων. Δείγματα γραφής και υπογραφής 
του ως άνω προσωπικού του Υπουργείου Εξωτερικών 
καθώς και εντυπώματα των χρησιμοποιούμενων σφρα¬ 
γίδων αποστέλλονται από το Υπουργείο Εξωτερικών 
στη Διεύθυνση Διαβατηρίων του Αρχηγείου Ελληνικής 
Αστυνομίας. 

Άρθρο 3 

Εκτύπωση σε έκτακτες περιπτώσεις 

Σε περιπτώσεις έκτακτης ανάγκης, η εκτύπωση των 
βιβλιαρίων των διπλωματικών και ειδικών υπηρεσιακών 
διαβατηρίων θα γίνεται το αργότερο εντός έξι (6) ωρών 
από την επί αποδείξει παραλαβή των αιτήσεων από 
τη Διεύθυνση Διαβατηρίων του Αρχηγείου Ελληνικής 
Αστυνομίας. 

Αρθρο 4 

Κόστος εκτύπωσης 

Με αποφάσεις του Υπουργού Οικονομίας και Οικονομι¬ 
κών, που εκδίδονται σύμφωνα με τις διατάξεις της παρ. 7 
του άρθρου 15 του ν. 2362/1995, μεταφέρονται πιστώσεις 
από τον προϋπολογισμό του Υπουργείου Εξωερικών, 
στον προϋπολογισμό του Υπουργείου Δημόσιας Τάξης 
(Ειδικός Φορέας 43-110) για κάλυψη του κόστους α) της 
προσαρμογής της μηχανογραφικής εφαρμογής εκτύπω¬ 
σης κοινών διαβατηρίων στις ανάγκες εκτύπωσης των 
διπλωματικών και ειδικών υπηρεσιακών διαβατηρίων 
και τη συντήρηση αυτής, β) της προμήθειας του απαι- 
τούμενου μηχανολογικού εξοπλισμού και τη συντήρηση 
αυτού, γ) της προμήθειας των σύμφωνα με τις τεχνικές 
προδιαγραφές αποδεκτών βιβλιαρίων των διπλωματικών 
και ειδικών υπηρεσιακών διαβατηρίων, δ) της εκτύπωσης 
των προσωπικών στοιχείων και της ιδιότητας κατόχου 
επί των βιβλιαρίων, ε) της προμήθειας τυποποιημένων 
εντύπων αίτησης, τα οποία θα φέρουν την ένδειξη 
«Υπουργείο Εξωτερικών» και στ) οποιαδήποτε άλλης 
δαπάνης αφορά στην εκτύπωση των διπλωματικών και 
ειδικών υπηρεσιακών διαβατηρίων. 

Αρθρο 5 
Έναρξη ισχύος 

Η ισχύς της παρούσας απόφασης αρχίζει απο τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μα'ΐου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΘΕΟΔ. ΜΠΑΚΟΓΙΑΝΝΗ 

ΔΗΜΟΣΙΑΣ ΤΑΞΗΣ 

ΒΥΡΩΝ ΠΟΛΥΔΩΡΑΣ 
-♦- 

Αριθ. Π1/2015/06 (3) 

Τροποποίηση της υπ’ αριθμ. Π1/7543/06 απόφασης «Συ¬ 
γκρότηση Έκτακτης Επιτροπής για αξιολόγηση Τε¬ 
χνικών προσφορών για Διαγωνισμούς Ιατρικού εξο¬ 
πλισμού» και παράταση θητείας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις όπως αυτές ισχύουν: 

1.1. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α/2005). 

1.2. Του ν. 2286/1995 (ΦΕΚ 19/Α/1995) «Προμήθειες του 
Δημοσίου Τομέα και ρυθμίσεις συναφών θεμάτων. 


1.3. Του π.δ. 394/1996 (ΦΕΚ 266/Α/1996) «Κανονισμός 
Προμηθειών Δημοσίου (Κ.Π.Δ)». 

1.4. Του ν. 2690/1999 (ΦΕΚ 45/Α/9.3.1999) «Κύρωση του 
Κώδικα Διοικητικής Διαδικασίας και λοιπές διατάξεις». 

1.5. Του π.δ. 397/1988 (ΦΕΚ 185/Α/1988) «Οργανισμός 
του Υπουργείου Εμπορίου» όπως τροποποιήθηκε και 
ισχύει. 

1.6. Του π.δ. 195/1995 (ΦΕΚ 102/Α/1995) «Οργανισμός 
Γ ενικής Δ/νσης Κρατικών Προμηθειών». 

1.7. Του π.δ. 370/1995 (ΦΕΚ 199/Α/1995) «Προσαρμογής 
της Ελληνικής Νομοθεσίας περί προμηθειών του Δημο¬ 
σίου προς το Κοινοτικό Δίκαιο». 

1.8. Του π.δ. 27/1996 (ΦΕΚ 19/Α/1996) «Συγχώνευση Υπουρ¬ 
γείων Τουρισμού, Βιομηχανίας Ενέργειας και Τεχνολο¬ 
γίας και Εμπορίου στο Υπουργείο Ανάπτυξης», όπως 
τροποποιήθηκε με το π.δ. 122/2004 (ΦΕΚ 85/Α/ 2004). 

1.9. Του π.δ. 59/1996 (ΦΕΚ 51/Α/1996) «Σύσταση Γενικής 
Γραμματείας Εμπορίου στο Υπουργείο Ανάπτυξης και 
καθορισμός των αρμοδιοτήτων της». 

1.10. Του π.δ.121/2004 (ΦΕΚ/Α/2004) «Διορισμός Υπουρ¬ 
γών και Υφυπουργών». 

2. Την υπ’ αριθμ. Δ15/Α/Φ/19/4040/24.2.2006 (ΦΕΚ 249/ 
Β/2006) κοινή απόφαση του Πρωθυπουργού και του 
Υπουργού Ανάπτυξης «Ανάθεση αρμοδιοτήτων στους 
Υφυπουργούς Ανάπτυξης». 

3. Την υπ’ αριθμ. Δ15/Α/Φ 19/οικ.4505/7.3.2006 (ΦΕΚ 
277/Β/2006) απόφαση του Υπουργού Ανάπτυξης «Με¬ 
ταβίβαση αρμοδιοτήτων στο Γενικό Γραμματέα του 
Υπουργείου Ανάπτυξης». 

4. Την υπ’ αριθμ. Π1/7543/2006 απόφαση του Υπουργού 
Ανάπτυξης (ΦΕΚ 56/Β/24.1.2006) «ΣυγκρότησηΈκτακτης 
Επιτροπής για αξιολόγηση Τεχνικών προσφορών για 
Διαγωνισμούς Ιατρικού εξοπλισμού». 

5. Την από 5.4.2006 επιστολή παραίτησης του Προέ¬ 
δρου της Επιτροπής (Π1/2015/2006). 

6. Το από 17.4.2006 υπηρεσιακό σημείωμα της Επιτρο¬ 
πής (ΠΙ/1928/06) που αιτείται παράταση λειτουργίας της 
Επιτροπής, τεσσάρων (4) μηνών, αποφασίζουμε: 

Τροποποιούμε την υπ’ αριθμ. Π1/7543/06 (ΦΕΚ 56/Β/06) 
απόφαση σχετικά με «ΣυγκρότησηΈκτακτης Επιτροπής 
για αξιολόγηση Τεχνικών προσφορών για Διαγωνισμούς 
Ιατρικού εξοπλισμού» ως εξής: 

Πρόεδρος: Λεμονής Χρήστος, Χημικός - Μηχανικός 

Παρατείνουμε τη διάρκεια της Επιτροπής για χρονικό 
διάστημα τεσσάρων (4) μηνών. 

Κατά τα λοιπά ισχύει η υπ’ αριθμ. Π1/7543/06 απόφαση 
(ΦΕΚ 56/Β/2006). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μόίου 2006 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθ. 20698 (4) 

Συγκρότηση του Διοικητικού Συμβουλίου του Φορέα 
Διαχείρισης Λιμνών Κορώνειας - Βόλβης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15, παρ. 4 του ν. 2742/1999 
«Χωροταξικός σχεδιασμός και αειφόρος ανάπτυξη και 

άλλες διατάξεις» (Α' 207), όπως το άρθρο αυτό συμπλη¬ 
ρώθηκε από το άρθρο 13 του ν. 3044/2002 «Μεταφορά 
συντελεστή δόμησης και ρυθμίσεις άλλων θεμάτων αρ¬ 
μοδιότητας Υπουργείου Περιβάλλοντος, Χωροταξίας και 
Δημοσίων Έργων» (ΦΕΚ 197Α'). 

2. Τις διατάξεις του ν. 3260/2004 «Ρυθμίσεις του συ¬ 
στήματος προσλήψεων και θεμάτων δημόσιας διοίκη¬ 
σης» (ΦΕΚ 151Α76.8.2004). 

3. Τις διατάξεις της υπ’ αριθμ. 125192/365/2003 (ΦΕΚ 
126/Β/7.2.2003) κοινής υπουργικής απόφασης «Καθορι¬ 
σμός αριθμού μελών του Διοικητικού Συμβουλίου του 
Φορέα Διαχείρισης Λιμνών Κορώνειας - Βόλβης». 

4. Τις υπ’αριθμ.165649/1344/8.4.2005,165896/1834/11.5.2005 
προσκλήσεις του Υπουργού Περιβάλλοντος, Χωροταξίας 
και ΔημοσίωνΈργων προς τους φορείς που εκπροσω¬ 
πούνται στο Δ.Σ. του Φορέα Διαχείρισης Λιμνών Κορώ- 
νειας - Βόλβης. 

5. Το υπ’ αριθμ. 8720/2.8.2005 έγγραφο του Υπουργού 
Αγροτικής Ανάπτυξης και Τροφίμων, με το οποίο ορί¬ 
ζεται ο εκπρόσωπος του Υπουργείου Αγροτικής Ανά¬ 
πτυξης και Τροφίμων. 

6. Το υπ’ αριθμ. Δ7/12381/455/6.7.2005 έγγραφο του Γεν. 
Γραμματέα Υπουργείου Ανάπτυξης, με το οποίο ορίζεται 
ο εκπρόσωπος του Υπουργείου Ανάπτυξης. 

7. Το υπ’ αριθμ. 232/20.5.2005 (ορθή επανάληψη) έγγρα¬ 
φο του Γ ενικού Γ ραμματέα της Περιφέρειας Κεντρικής 
Μακεδονίας με το οποίο ορίζεται ο εκπρόσωπος της 
Περιφέρειας. 

8. Το υπ’ αριθμ. Γ.Ν./1960/23.5.2005 έγγραφο του Νο¬ 
μάρχη Θεσσαλονίκης, με το οποίο ορίζεται ο εκπρόσω¬ 
πος της Νομαρχιακής Αυτοδιοίκησης Θεσσαλονίκης. 

9. Το υπ’ αριθμ. 373/2.6.2005 έγγραφο του Νομάρχη 
Χαλκιδικής, με το οποίο ορίζεται ο εκπρόσωπος της 
Νομαρχιακής Αυτοδιοίκησης Χαλκιδικής. 

10. Το υπ’ αριθμ. 316/13.206/ΖΠ/24.5.2005 έγγραφο της 
ΤΕΔΚ Ν. Θεσσαλονίκης με το οποίο ορίζεται ο εκπρό¬ 
σωπος των ΟΤΑ Ν. Θεσσαλονίκης της χωρικής αρμο¬ 
διότητας του Φορέα. 

11. Το υπ’ αριθμ. 35/20.5.2005 έγγραφο της ΤΕΔΚ Ν. 
Χαλκιδικής με το οποίο ορίζεται ο εκπρόσωπος των ΟΤΑ 
Ν. Χαλκιδικής της χωρικής αρμοδιότητας του Φορέα. 

12. Το υπ’ αριθμ. 91/25.5.2005 έγγραφο του ΓΕΩΤΕΕ 
- Περιφερειακό Παράρτημα Μακεδονίας με το οποίο 
ορίζεται ο εκπρόσωπός του. 

13. Τ ις από 27.5.2005 και 2.6.2005, επιστολές των Μη Κυ¬ 
βερνητικών Περιβαλλοντικών Οργανώσεων, με τις οποίες 
ορίζουν τους εκπροσώπους τους, αποφασίζουμε: 

Συγκροτούμε το Διοικητικό Συμβούλιο (Δ.Σ.) του Φο¬ 
ρέα Διαχείρισης Λιμνών Κορώνειας - Βόλβης ως εξής: 

1. Βανικιώτη Σταυρούλα του Παναγιώτη, Φυσικό - Ωκε- 
ανογράφο, Προϊσταμένη του Τμήματος Διαχείρισης Φυ¬ 
σικού Περιβάλλοντος του Υ.ΠΕ.ΧΩ.Δ.Ε. ως εκπρόσωπο 
του Υπουργείου Περιβάλλοντος, Χωροταξίας και Δημο¬ 
σίων Έργων, με αναπληρώτρια την Ελένη Τρύφων του 
Αθανασίου, Βιολόγο στο ίδιο Τμήμα. 

2. Χατζηαθανασίου Αρτέμιο του Αναστασίου, Γεωπό- 
νο στη Διεύθυνση Χωροταξίας και Προστασίας Περι¬ 
βάλλοντος, ως εκπρόσωπο του Υπουργείου Αγροτικής 
Ανάπτυξης και Τροφίμων, με αναπληρώτρια την Πα- 
παγιαννοπούλου Αμαλία του Γεωργίου, Γεωπόνο στην 
ίδια Διεύθυνση. 

3. Αποστόλου Ιωάννη του Δημητρίου, ΠΕΙ Μηχανικών, 
ως εκπρόσωπο του Υπουργείου Ανάπτυξης, με ανα¬ 


πληρωτή τον Σαρρή Γεώργιο του Κωνσταντίνου, ΠΕΙ 
Μηχανικών. 

4. Μιχαλοπούλου Χαρίκλεια του Χρήστου, Μηχανο¬ 
λόγο Μηχανικό, στη Διεύθυνση Περιβάλλοντος (ΔΙΠΕ- 
ΧΩ - ΠΚΜ) της Περιφέρειας Κεντρικής Μακεδονίας ως 
εκπρόσωπο της Περιφέρειας Κεντρικής Μακεδονίας, 
με αναπληρωτή τον Τσοτσόλη Νικόλαο του Χρυσαφή, 
Γεωπόνο, Προϊστάμενο Τμήματος Υδατικών Πόρων της 
Διεύθυνσης Σχεδιασμού και Ανάπτυξης (ΔΙΣΑ-ΠΚΣ) της 
ίδιας Περιφέρειας. 

5. Αναστασιάδη Σάββα του Ιωάννη, Οικονομολόγο, 
Έπαρχο Λαγκαδά, ως εκπρόσωπο της Νομαρχιακής 
Αυτοδιοίκησης Θεσσαλονίκης με αναπληρωτή τον 
Καρασαββίδη Ιωάννη του Κωνσταντίνου, Νομαρχιακό 
Σύμβουλο. 

6. Μουτάφη Ιωακείμ του Χαραλάμπους, Αντινομάρχη, 
ως εκπρόσωπο της Νομαρχιακής Αυτοδιοίκησης Χαλκι¬ 
δικής, με αναπληρώτρια την Κοντού Στέλλα του Ιωάννη, 
Γ εωπόνο της Διεύθυνσης Αγροτικής Ανάπτυξης. 

7. Καραγιάννη Ιωάννη του Θεοδώρου, Δήμαρχο Λα¬ 
γκαδά, ως εκπρόσωπο των ΟΤΑ Θεσσαλονίκης της χω¬ 
ρικής αρμοδιότητας του Φορέα, με αναπληρωτή τον 
κ. Παπαδόπουλο Χαράλαμπο του Γεωργίου, Δημοτικό 
Σύμβουλο Κορώνειας. 

8. Μπαμπαϊτού - Πρασσά Αναστασία του Βασιλείου, 
Δημοτική Σύμβουλο Ζερβοχωρίων, ως εκπρόσωπο των 
ΟΤΑ Χαλκιδικής της χωρικής αρμοδιότητας του Φορέα, 
με αναπληρωτή τον Κατσιαμούρη Γεώργιο του Ιωάννη, 
Δήμαρχο Αρναίας. 

9. Καραχάλιο Παναγιώτη του Ιωάννη, Γ ενικό Γ ραμμα¬ 
τέα του Περιφερειακού Παραρτήματος Κεντρικής Μα¬ 
κεδονίας του ΓΕΩΤΕΕ, ως εκπρόσωπο του Γεωτεχνικού 
Επιμελητηρίου Ελλάδας (ΓΕΩΤΕΕ) με αναπληρωτή τον 
Λεφάκη Παναγιώτη του Δημητρίου, Πρόεδρο του ίδιου 
φορέα. 

10. Τσουγκράκη Ιωάννη του Αλεξάνδρου από την Ελ¬ 
ληνική Ορνιθολογική Εταιρεία (ΕΟΕ) ως εκπρόσωπο των 
Μη Κυβερνητικών Περιβαλλοντικών Οργανώσεων, με 
αναπληρωτή τον Γεωργόπουλο Αλέξανδρο του Δημη¬ 
τρίου, από την Οικολογική Κίνηση Θεσσαλονίκης. 

11. Ευδωρίδη Κωνσταντίνο του Νικολάου, Αρχιτέκτων 
Μηχανικό, ως ειδικό επιστήμονα, με αναπληρώτρια την 
Πετράκη Ιουλία του Σωτηρίου, Χημικό. 

Πρόεδρος του Δ.Σ. ορίζεται ο Αναστασιάδης Σάββας 
του Ιωάννη, Οικονομολόγος, Έπαρχος Λαγκαδά. 

Η θητεία του Προέδρου και των λοιπών μελών του 
παραπάνω συγκροτηθέντος Διοικητικού Συμβουλίου 
είναι τριετής. 

Η υπ’ αριθμ. 166451/1931/29.7.2005 απόφαση του Υπουρ¬ 
γού Περιβάλλοντος, Χωροταξίας και ΔημοσίωνΈργων 
(Β' 1107) καταργείται. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαΐου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 20700 (5) 

Συγκρότηση του Διοικητικού Συμβουλίου του Φορέα 
Διαχείρισης Λιμνοθάλασσας Μεσολογγίου. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15, παρ. 4 του ν. 2742/1999 
«Χωροταξικός σχεδιασμός και αειφόρος ανάπτυξη και 
άλλες διατάξεις» (ΦΕΚ 207Α), όπως το άρθρο αυτό 
συμπληρώθηκε με τις διατάξεις του άρθρου 13 του 
ν.3044/2002 «Μεταφορά συντελεστή δόμησης και ρυθ¬ 
μίσεις άλλων θεμάτων αρμοδιότητας Υπουργείου Πε¬ 
ριβάλλοντος, Χωροταξίας και Δημοσίων Έργων» (ΦΕΚ 
197Α/27.8.2002). 

2. Τις διατάξεις του ν. 3260/2004 «Ρυθμίσεις του συ¬ 
στήματος προσλήψεων και θεμάτων δημόσιας διοίκη¬ 
σης» (ΦΕΚ 151 Α/6.8.2004). 

3. Τις διατάξεις της υπ’ αριθμ. 125735/1282/7.4.2003 
(ΦΕΚ 473Α/18.4.2003) κοινής υπουργικής απόφασης «Κα¬ 
θορισμός αριθμού μελών του Διοικητικού Συμβουλίου 
του Φορέα Διαχείρισης Λιμνοθάλασσας Μεσολογγίου. 

4. Τις υπ’ αριθμ. οικ. 165672/1367/8.4.2005,165671/1366/ 
8.4.2005, 165673/1368/8.4.2005, 165647/1342/8.4.2005 και 
165896/1834/11.5.2005 προσκλήσεις του Υπουργού Πε¬ 
ριβάλλοντος, Χωροταξίας και Δημοσίων Έργων προς 
τους φορείς που εκπροσωπούνται στο Δ.Σ. του Φορέα 
Διαχείρισης Λιμνοθάλασσας Μεσολογγίου. 

5. Το υπ’ αριθμ. 8720/2.8.2005 (ορθή επανάληψη) έγγρα¬ 
φο του Υπουργού Αγροτικής Ανάπτυξης και Τροφίμων 
με το οποίο ορίζεται ο εκπρόσωπος του Υπουργείου 
Αγροτικής Ανάπτυξης και Τροφίμων. 

6. Το υπ’ αριθμ. Δ7/12381/455/6.7.2005 έγγραφο του 
Γενικού Γραμματέα Υπουργείου Ανάπτυξης, με το οποίο 
ορίζεται ο εκπρόσωπος του Υπουργείου Ανάπτυξης. 

7. Τα υπ’ αριθμ. 4298ΓΓ/7.9.2005 και 6444/5.12.2005 έγ¬ 
γραφα του Γενικού Γραμματέα Περιφέρειας Δυτικής 
Ελλάδας με τα οποία ορίζεται ο εκπρόσωπος της Πε¬ 
ριφέρειας. 

8. Το υπ’ αριθμ. 2613/19.9.2005 έγγραφο του Νομαρχια¬ 
κής Αυτοδιοίκησης Αιτωλοακαρνανίας με το οποίο ορί¬ 
ζεται εκπρόσωπος της Νομαρχιακής Αυτοδιοίκησης. 

9. Τα υπ’ αριθμ. 391/12.5.2005 και 908/18.11.2005 έγγραφα 
ΤΕΔΚ Ν. Αιτωλ/νίας με τα οποία ορίζεται εκπρόσωπος 
των Δήμων Ι.Π. Μεσολογγίου, Αιτωλικού, Οινιάδων και 
Χάλκειας. 

10. Τα υπ’ αριθμ. 333/23.5.2005 και 690/18.11.2005 έγ¬ 
γραφα ΤΕΔΚ Κεφαλλονιάς και Ιθάκης με τα οποία ορί¬ 
ζεται εκπρόσωπος των Δήμων Ιθάκης, Πυλαρέων και 
Αργοστολιού. 

11. Το υπ’ αριθμ. 975/29.6.2005 έγγραφο και το από 
7.12.2005 σημείωμα της ΠΑΣΕΓΕΣ με τα οποία ορίζεται 
κοινός εκπρόσωπος των παραγωγικών οργανώσεων. 

12. Τις από 27.5.2005, 31.5.2005 και 2.5.2006 επιστολές 
των Μη Κυβερνητικών Περιβαλλοντικών Οργανώσεων, 
με τις οποίες ορίζουν τους εκπροσώπους τους, απο¬ 
φασίζουμε: 

Συγκροτούμε το Διοικητικό Συμβούλιο (Δ.Σ.) του Φορέα 
Διαχείρισης Λιμνοθάλασσας Μεσολογγίου, ως εξής: 

1. Καλαβρουζιώτη Ιωάννη του Κωνσταντίνου, Λέκτορα 
του Πανεπιστημίου Ιωαννίνων στο Τμήμα Διαχείρισης 
Περιβάλλοντος και Φυσικών Πόρων του Αγρίνιου, ως 
εκπρόσωπο του Υ.ΠΕ.ΧΩ.Δ.Ε., με αναπληρώτρια την Πα- 


λαιοκαστρίτου Ιωάννα του Πέτρου, Χημικό, στο Τμήμα 
Διαχείρισης Φυσικού Περιβάλλοντος του Υ.ΠΕ.ΧΩ.Δ.Ε. 

2. Βασιλείου Μαρία του Γεωργίου, Ιχθυολόγο της Δι¬ 
εύθυνσης Υδατοκαλλιεργειών και Εσωτερικών Υδάτων, 
ως εκπρόσωπο του Υπουργείου Αγροτικής Ανάπτυξης 
και Τροφίμων, με αναπληρωτή τον Τσαχαγέα Παναγιώτη 
του Χρήστου, Ιχθυολόγο της ίδιας Διεύθυνσης. 

3. Αντωνέλου Ελένη του Αντωνίου, ΠΕ6 Διοικητικού 
- Οικονομικού, ως εκπρόσωπο του Υπουργείου Ανάπτυ¬ 
ξης, με αναπληρώτρια την Γκίνη Μαρία του Θεοδώρου, 
ΠΕΙ Μηχανικών. 

4. Σκρέτα Βασίλειο του Σωτηρίου, Γεωπόνο, ως εκ¬ 
πρόσωπο της Περιφέρειας Δυτικής Ελλάδας, με ανα¬ 
πληρωτή τον Δεληγιάννη Ευάγγελο του Αναστασίου, 
Γ εωπόνο. 

5. Σκαρμούτσο Γεώργιο του Νικολάου, Αντινομάρχη 
Αιτωλοακαρνανίας, ως εκπρόσωπο της Νομαρχιακής 
Αυτοδιοίκησης Αιτωλοακαρνανίας, με αναπληρώτρια 
την Δακαλάκη Παναγιώτα του Ιωάννου, Νομαρχιακή 
Σύμβουλο. 

6. Πρεβεζάνο Γεώργιο του Βασιλείου, Δήμαρχο Μεσο¬ 
λογγίου, ως εκπρόσωπο των Δήμων Ι.Π. Μεσολογγίου, 
Αιτωλικού, Οινιάδων και Χάλκειας, με αναπληρωτή τον 
Αναγνωστόπουλο Ιωάννη του Χρήστου, Δημοτικό Σύμ¬ 
βουλο Μεσολογγίου. 

7. Καραβία Τηλέμαχο του Αναστασίου, Δήμαρχο Ιθά¬ 
κης, ως κοινό εκπρόσωπο των Δήμων Ιθάκης, Πυλαρέων 
και Αργοστολιού, με αναπληρωτή τον Παίζη Σπυρίδωνα 
του Ιωάννου, Αντιδήμαρχο Ιθάκης. 

8. Παναγιωτόπουλο Ανδρέα του Αλεξάνδρου, Πρόεδρο 
ΕΑΣ Μεσολογγίου-Ναυπακτίας, ως κοινό εκπρόσωπο 
των Παραγωγικών Οργανώσεων, με αναπληρωτή τον 
Κρανιώτη Παντελή του Βασιλείου, Διευθυντή ΕΑΣ Με¬ 
σολογγίου. 

9. Λύρο Αθανάσιο του Επαμεινώνδα, Γ εωπόνο, ως ει¬ 
δικό επιστήμονα, με αναπληρωτή τον Μενάγια Νικόλαο 
του Διονυσίου, Ναυπηγό Μηχανολόγο. 

10. Καπίρη Κωνστνατίνο του Βασιλείου, Βιολόγο - Ωκε- 
ανογράφο, Ιχθυολόγο ως ειδικό επιστήμονα. 

11. Λυμπουρίδη Δημήτριο του Κωνσταντίνου, Ιατρό, 
από την «Αιτωλική Εταιρεία Προστασίας Τοπίου και 
Περιβάλλοντος» ως εκπρόσωπο των Μη Κυβερνητικών 
Περιβαλλοντικών Οργανώσεων, με αναπληρωτή τον Πα¬ 
πακωνσταντίνου Κωνσταντίνο του Γεωργίου, Εκπαιδευ¬ 
τικό, από την Ελληνική Ορνιθολογική Εταιρεία. 

Πρόεδρος του Δ.Σ. ορίζεται ο Καλαβρουζιώτης Ιωάν¬ 
νης του Κωνσταντίνου, Λέκτορας του Πανεπιστημίου 
Ιωαννίνων στο Τμήμα Διαχείρισης Περιβάλλοντος και 
Φυσικών Πόρων του Αγρίνιου. 

Η θητεία του Προέδρου και των λοιπών μελών του 
παραπάνω συγκροτηθέντος Διοικητικού Συμβουλίου 
είναι τριετής. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

Αριθ. 20706 (6) 

Συγκρότηση του Διοικητικού Συμβουλίου του Φορέα 
Διαχείρισης Εθνικού Δρυμού Πρεσπών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15, παρ. 4 του ν. 2742/1999 
«Χωροταξικός σχεδιασμός και αειφόρος ανάπτυξη και 
άλλες διατάξεις» (ΦΕΚ 207Α), όπως το άρθρο αυτό 
συμπληρώθηκε με τις διατάξεις του άρθρου 13 του ν. 
3044/ 2002 «Μεταφορά συντελεστή δόμησης και ρυθ¬ 
μίσεις άλλων θεμάτων αρμοδιότητας Υπουργείου Πε¬ 
ριβάλλοντος, Χωροταξίας και Δημοσίων Έργων» (ΦΕΚ 
197Α/27.8.2002). 

2. Τις διατάξεις του ν. 3260/2004 «Ρυθμίσεις του συ¬ 
στήματος προσλήψεων και θεμάτων δημόσιας διοίκη¬ 
σης» (ΦΕΚ 151 Α/6.8.2004). 

3. Τ ις διατάξεις της υπ’ αριθμ. 125811/1416 (ΦΕΚ 566/ 
Β/9.5.2003) κοινής υπουργικής απόφασης «Καθορισμός 
αριθμού μελών του Διοικητικού Συμβουλίου του Φορέα 
Διαχείρισης Εθνικού Δρυμού Πρεσπών». 

4. Τις υπ’ αριθμ. οικ. 165672/1367/8.4.2005,165671/1366/ 
8.4.2005, 165655/1350/8.4.2005, 165896/1834/11.5.2005 
προσκλήσεις του Υπουργού Περιβάλλοντος, Χωροτα¬ 
ξίας και Δημοσίων Έργων, προς τους φορείς που εκ¬ 
προσωπούνται στο Δ.Σ. του Φορέα Διαχείρισης Εθνικού 
Δρυμού Πρεσπών. 

5. Το υπ’ αριθμ. 184751/22.6.2005 έγγραφο του Υπουρ¬ 
γού Αγροτικής Ανάπτυξης και Τροφίμων με το οποίο 
ορίζεται ο εκπρόσωπος του Υπουργείου Αγροτικής Ανά¬ 
πτυξης και Τροφίμων. 

6. Το υπ’ αριθμ. Δ7/12381/455/6.7.2005 έγγραφο του 
Γενικού Γραμματέα του Υπουργείου Ανάπτυξης, με το 
οποίο ορίζεται ο εκπρόσωπος του Υπουργείου Ανά¬ 
πτυξης. 

7. Το υπ’ αριθμ. Π7Β35β-23152/ΑΣ9615/Π19Κ2β/18.8.2005 
έγγραφο της ΣΤ1 Δ/νσης του Υπ. Εξωτερικών, με το 
οποίο ορίζεται ο εκπρόσωπος του Υπουργείου Εξω¬ 
τερικών. 

8. Το υπ’ αρ. 902/21-4-2005 έγγραφο της Νομαρχιακής 
Αυτοδιοίκησης Φλώρινας, με το οποίο ορίζεται ο εκ¬ 
πρόσωπος της Νομαρχιακής Αυτοδιοίκησης. 

9. Το υπ’ αριθμ. 1461/25.4.2005 έγγραφο του Δήμου Πρε¬ 
σπών με το οποίο ορίζεται ο εκπρόσωπος του ΟΤΑ. 

10. Το υπ’ αριθμ. 193/11.8.2005 έγγραφο τηςΈνωσης Γε¬ 
ωργικών Συνεταιρισμών Φλώρινας με το οποίο ορίζεται 
ο κοινός εκπρόσωπος των Αγροτικών Συνεταιρισμών. 

11. Την από 27.5.2005 επιστολή των Μη Κυβερνητικών 
Περιβαλλοντικών Οργανώσεων, με την οποία ορίζουν 
τους εκπροσώπους τους, αποφασίζουμε: 

Συγκροτούμε το Διοικητικό Συμβούλιο (Δ.Σ.) του Φο¬ 
ρέα Διαχείρισης Εθνικού Δρυμού Πρεσπών, ως εξής: 

1. Βοσκόπουλο Ιωάννη του Ζήση, Αρχιτέκτονα Μηχανι¬ 
κό, ως εκπρόσωπο του Υ.ΠΕ.ΧΩ.ΔΈ, με αναπληρωτή τον 
Πλέσσα Σπυρίδωνα του Παναγιώτη, Γεωλόγο, στο Τμήμα 
Διαχείρισης Φυσικού Περιβάλλοντος της Διεύθυνσης 
Περιβαλλοντικού Σχεδιασμού του Υ.ΠΕ.ΧΩ.Δ.Ε. 

2. Τσαχαγέα Παναγιώτη του Χρήστου, Ιχθυολόγο της 
Διεύθυνσης Υδατοκαλλιεργειών και Εσωτερικών Υδάτων, 
ως εκπρόσωπο του Υπουργείου Αγροτικής Ανάπτυξης 
και Τροφίμων, με αναπληρώτρια την Καραμπούλα Ισιδώ- 
ρα του Παναγιώτη, Ιχθυολόγο της ίδιας Διεύθυνσης. 


3. Σκλήρη Αλίκη του Μιχαήλ, ΠΕ 5 Γεωπόνων - Δα¬ 
σολόγων, ως εκπρόσωπο του Υπουργείου Ανάπτυξης, 
με αναπληρώτρια την Γκίνη Μαρία του Θεοδώρου, ΠΕ 
Μηχανικών. 

4. Βακάλη Ελένη του Κωνσταντίνου, Σύμβουλο Πρε¬ 
σβείας Α', ως εκπρόσωπο του Υπουργείου Εξωτερικών, 
με αναπληρωτή τον Κυριακούδη Ευάγγελο του Νικολά¬ 
ου, Εμπειρογνώμονα Πρεσβευτή Σύμβουλο Α'. 

5. Νοβατσίδου Αναστασία του Δημητρίου, ως εκπρό¬ 
σωπο της Νομαρχιακής Αυτοδιοίκησης Φλώρινας, με 
αναπληρωτή τον Ζαχαριάδη Λάζαρο του Γεωργίου. 

6. Ναλμπαντίδη Λάζαρο του Αναστασίου, ως εκπρό¬ 
σωπο των Δήμων Πρεσπών, με αναπληρωτή τον Τσέπα 
Βασίλειο του Ζήσημου. 

7. Γεωργιάδη Ιωάννη του Ναούμ, ως εκπρόσωπο της 
Ένωσης Αγροτικών Συνεταιρισμών (Ε.Α.Σ.) Φλωρίνης με 
αναπληρωτή τον Κωστίτση Δημήτριο του Κωνσταντί¬ 
νου. 

8. Καρακατσάνη Στυλιανό του Δημητρίου, Γ εωλόγο, ως 
ειδικό επιστήμονα, με αναπληρωτή τον Κιάνα Στέργιο 
του Κωνσταντίνου, Γεωπόνο. 

9. Μαλακού Μυρσίνη του Κωνσταντίνου, Βιολόγο από 
την Εταιρεία Προστασίας Πρεσπών, ως εκπρόσωπο των 
Μη Κυβερνητικών Περιβαλλοντικών Οργανώσεων, με ανα- 
πληρώτρια την Ρουμελιώτου Βασιλική του Νικολάου. 

Πρόεδρος του Δ.Σ. ορίζεται ο Βοσκόπουλος Ιωάννης 
του Ζήση, Αρχιτέκτων Μηχανικός. 

Η θητεία του Προέδρου και των λοιπών μελών του 
παραπάνω συγκροτηθέντος Διοικητικού Συμβουλίου 
είναι τριετής. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάΐου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. οικ. 27977 (7) 

Έγκριση συμβάσεων μίσθωσης έργου στους Παιδικούς 
Σταθμούς Δήμου Αθηναίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση,οργάνωση, 
στελέχωση Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3· Την υπ’ αριθμ. 24987+22305/2006 εισηγητική μας 
έκθεση. 

4. Τα υπ’ αριθμ. 21683/2005, 22674/2005, 29291/2005, 
30869/2005 και 14540/2006 έγγραφα του ΥΠ.ΕΣ.Δ.Δ.Α. 
τα οποίας μας γνωρίζουν τις υπ’ αριθμ. ΔΙΠΠ/Φ.ΕΓΚΡ.1/ 
100/5856/22.4.2005 και ΔΙΠΠ/Φ.ΕΓΚΡ.1/500/18274/22.12.2005 
αποφάσεις της επιτροπής του άρθρου 2 παρ. 1 της ΠΥΣ 
55/1998, με τις οποίες εγκρίθηκαν για τους Ο.Τ.Α. α' βαθ¬ 
μού συμβάσεις μίσθωσης έργου για ένα έτος, υπό την 
απαραίτητη προϋπόθεση τήρησης των διατάξεων του 
αρ. 6 του ν. 2527/1997 που ορίζουν μεταξύ άλλων ότι το 

προς ανάθεση έργο δεν πρέπει να ανάγεται στα συνήθη 
καθήκοντα των υπαλλήλων των οικείων φορέων. 

5. Το υπ’ αριθμ. οικ. 17564/5.5.2006 έγγραφο του ΥΠ.ΕΣ. 
Δ.Δ.Α., με το οποίο μας γνωρίζει ότι στις ανωτέρω πα- 
ρασχεθείσες εγκρίσεις συμπληρώνονται οι πίνακες και 
προστίθενται σε αυτούς τα κατωτέρω, αποφασίζουμε: 

Εγκρίνουμε την πρόσληψη με σύμβαση μίσθωσης 
έργου (67) ατόμων διαφόρων κλάδων και ειδικοτήτων 
για το χρονικό διάστημα ενός έτους, σύμφωνα με όσα 
διαλαμβάνονται στην υπ’ αριθμ. 115/2006 απόφαση του 
Διοικητικού Συμβουλίου των Δημοτικών Παιδικών Σταθ¬ 
μών Δήμου Αθηναίων και υπό την απαραίτητη προϋπό¬ 
θεση τήρησης των διατάξεων του αρ. 6 του ν. 2527/1997 


ως εξής: 

ΔΕ Ηλεκτρολόγοι 3 

ΔΕ Λογιστικής 2 

ΔΕ Οδηγός 1 

ΔΕ Παιδοκόμοι 5 

ΔΕ Υδραυλικός 1 

ΔΕ Ψυκτικός 1 

Καλλιτέχνες 2 

ΠΕ ανθρώπινου δυναμικού 1 

ΠΕ Γεωπόνος 1 

ΠΕ Καθηγητής ξένων γλωσσών 1 

ΠΕ Καθηγητής φυσικής αγωγής 1 

ΠΕ Κοινωνιολόγος 1 

ΠΕ Λογιστικής 1 

ΠΕ Νηπιαγωγοί 6 

ΠΕ Παιδίατροι 2 

ΠΕ Παροχής συμβουλών 1 

ΠΕ Ψυχολόγος 1 

ΤΕ Βρεφονηπιοκόμοι 2 

ΤΕ Λογιστικής 2 

ΤΕ Λογοθεραπευτής 1 

ΤΕΣυνοδοί 2 

ΤΕ Τεχνολόγος τροφίμων 1 

ΥΕ Αλουμινάς 1 

ΥΕ Ελαιοχρωματιστής 1 

ΥΕ Εργάτες 5 

ΥΕ Καθαριότητας 13 

ΥΕ Κτίστης 1 

ΥΕ Μονωτής 1 

ΥΕ Ξυλουργός 1 

ΥΕ Πλάκας 1 

ΥΕ Σιδεράς 1 

ΥΕΣοβατζής 1 

ΥΕ Τζαμάς 1 

Χοροδιδάσκαλος 1 


Η δαπάνη που θα προκληθεί από την ανωτέρω από¬ 
φαση ανέρχεται στο ποσό των 806.507 € και έχει προ- 
βλεφθεί σε βάρος του προϋπολογισμού των Δημοτικών 
Παιδικών Σταθμών Δήμου Αθηναίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαΐου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 


Αριθ. οικ. 27978 (8) 

Έγκριση συμβάσεων μίσθωσης έργου στο Δημοτικό 
Βρεφοκομείο Αθηνών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1097 «Διοίκηση,οργάνωση, 
στελέχωση Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την υπ’ αριθμ. 24987+22305/2006 εισηγητική μας 
έκθεση. 

4. Τα υπ’ αριθμ. 21683/2005, 22674/2005, 29291/2005, 
30869/2005 και 14540/2006 έγγραφα του ΥΠ.ΕΣ.Δ.Δ.Α. τα 
οποίας μας γνωρίζουν τις υπ’ αριθμ. ΔΙΠΠ/Φ.ΕΓΚΡ.1/100/ 
5856/22.4.2005 και ΔΙΠΠ/Φ.ΕΓΚΡ.1/500/18274/22.12.2005 
αποφάσεις της επιτροπής του άρθρου 2 παρ. 1 της ΠΥΣ 
55/1998, με τις οποίες εγκρίθηκαν για τους Ο.Τ.Α. α’ βαθ¬ 
μού συμβάσεις μίσθωσης έργου για ένα έτος, υπό την 
απαραίτητη προϋπόθεση τήρησης των διατάξεων του 
αρ. 6 του ν. 2527/1997 που ορίζουν μεταξύ άλλων ότι το 
προς ανάθεση έργο δεν πρέπει να ανάγεται στα συνήθη 
καθήκοντα των υπαλλήλων των οικείων φορέων. 

5. Το υπ’ αριθμ. οικ. 17564/5.5.2006 έγγραφο του ΥΠ.ΕΣ. 
Δ.Δ.Α., με το οποίο μας γνωρίζει ότι στις ανωτέρω πα- 
ρασχεθείσες εγκρίσεις συμπληρώνονται οι πίνακες και 
προστίθενται σε αυτούς τα κατωτέρω, αποφασίζουμε: 

Εγκρίνουμε την πρόσληψη με σύμβαση μίσθωσης 
έργου (40) ατόμων διαφόρων κλάδων και ειδικοτήτων 
για το χρονικό διάστημα ενός έτους, σύμφωνα με όσα 
διαλαμβάνονται στην υπ’ αριθμ. 69/2006 απόφαση του 
Διοικητικού Συμβουλίου του Δημοτικού Βρεφοκομείου 
Αθηνών και υπό την απαραίτητη προϋπόθεση τήρησης 
των διατάξεων του αρ. 6 του ν. 2527/1997 ως εξής: 


ΔΕ Ηλεκτρολόγος 1 

ΔΕ Υδραυλικός 1 

ΔΕ Χειριστές Η/Υ 2 

ΠΕ Καθηγητής φυσικής αγωγής 1 

ΠΕ Νηπιαγωγοί 3 

ΤΕ Βρεφονηπιοκόμοι 10 

ΥΕ Εργάτες 4 

ΥΕ Καθαριότητας 7 

ΥΕ Εργάτες δομικών έργων 2 

ΥΕ Τραπεζοκόμοι 7 

ΥΕ Φύλακας 1 

Χοροδιδάσκαλος 1 


Η δαπάνη που θα προκληθεί από την ανωτέρω από¬ 
φαση ανέρχεται στο ποσό των 471.861 € και έχει προ- 
βλεφθεί σε βάρος του προϋπολογισμού του Δημοτικού 
Βρεφοκομείου Αθηνών. 

Η απόφαση αυτή δημοσιευθεί στην Εφημερίδα της 
Κυβερνήσεως. 

Αθήνα, 9 Μαΐου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

